section_heading: Životopis
paragraph_text: Seminare interpretacije Lied-a pohađala je u Frankfurtu uz renomiranog pijanista Charlesa Spencera, te u Zagrebu uz Konrada Richtera (Njemačka), Johna Blakelya (V. Britanija), Benna Scholumma i Gerharda Zellera (Austrija). S mezzosopranisticom Martinom Gojčetom Silić odabrana je između 40 profesionalnih parova duo glas i klavir iz cijelog svijeta za 'Masterclass for duo voice & piano 2010/11' u Bruxellesu kojeg je osmislio i vodio pijanist Udo Reinemann (Njemačka), te su, osim s Reinemannom radile interpretaciju umjetničke pjesme i sa svjetski poznatim pjevačem tenorom Peterom Schreireom (Njemačka) kao i pijanistom-suradnikom pjevača Hartmutom Höllom (Njemačka) i Maciejom Pikulskim (Poljska). Nastupala je sa svim vodećim hrvatskim vokalnim umjetnicima, održavši niz cjelovečernjih koncerata uz Valentinu Fijačko, Martinu Gojčetu-Silić, Ljubomira Puškarića, Kristinu Beck-Kukavčić i drugih, na klaviru i orguljama.